Diari Oficial de la Generalitat Valenciana


Sumari del DOGV 4332, del 10-09-2002 (2002/9526)

ORDE de 3 de setembre de 2002, de la Conselleria d'Indústria, Comerç i Energia, per la qual es publiquen les línies pressupostàries i s'amplien els crèdits màxims que han de finançar les ajudes a la modernització del comerç interior per a l'exercici 2002.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/9526


Data del document
:   03-09-2002

Organisme emissor
:   Conselleria d'Indústria, Comerç i Energia

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda a les empreses
    * ajuda pública
    * modernització de l'empresa
    * comerç interior
    * promoció del comerç
    * empresa comercial
    * suport econòmic

ORDE de 3 de setembre de 2002, de la Conselleria d'Indústria, Comerç i Energia, per la qual es publiquen les línies pressupostàries i s'amplien els crèdits màxims que han de finançar les ajudes a la modernització del comerç interior per a l'exercici 2002. [2002/9526]
  
Amb data 28 de desembre de 2001 va ser publicada en el Diari Oficial de la Generalitat Valenciana l'Orde de 18 de desembre de 2001, de la Conselleria d'Innovació i Competitivitat, per la qual es regulen les ajudes en matèria de modernització del comerç interior, per a l'exercici 2002.
  
Després de la publicació de la Llei de Pressupostos de la Generalitat Valenciana per a l'exercici 2002 i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, per la qual s'aprova el Text Refós de la Llei d'Hisenda Pública, mitjançant Orde de 30 d'abril de 2002, de la Conselleria d'Innovació i Competitivitat, es publiquen les línies pressupostàries i es determinen els crèdits màxims que han de finançar les ajudes a la modernització del comerç interior, modernització de les PIME comercials i internacionalització i promoció comercial, per a l'exercici 2002.
  
Atés que hi ha crèdit pressupostari disponible, per la present orde es fa pública l'ampliació de la dotació pressupostària destinada a atendre necessitats derivades de sol·licituds ja presentades i que no pogueren ser ateses.
  
En virtut d'això, i de conformitat amb el que s'ha establit en la disposició addicional primera de l'Orde de 18 de desembre de 2001, de la Conselleria d'Innovació i Competitivitat,
  
ORDENE
  
Article únic
  
Per a l'exercici 2002 i de conformitat amb el que s'ha disposat en la Llei 10/2001, de 27 de desembre, de Pressupostos de la Generalitat per a l'exercici 2002, les ajudes establides en l'Orde de la Conselleria d'Innovació i Competitivitat, en matèria de modernització del comerç interior, es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 622.10 Ordenació i Promoció Comercial.
  
Capítol VII
  
- Línia T0146000. Import global màxim 1.002.354.225 d'euros.
  
Ajuda per a les despeses d'inversió previstes en el títol IV i per a les previstes en el punt 1 de l'article 13 del títol II; en els punts d) de l'article 34; a.3 de l'article 37 i article 41 del títol V de l'anteriorment esmentada orde.
  
L'import global màxim de les ajudes finançades a càrrec de l'esmentada línia és de 8.469.000 euros, dels quals 3.469.000 euros es pagaran a càrrec del pressupost vigent, 4.000.000 d'euros es pagaran a càrrec del pressupost per a 2003 i 1.000.000 d'euros a càrrec del pressupost per a 2004. El pagament d'estes anualitats queda condicionat al fet que hi haja crèdit adequat i suficient en els pressupostos de la Generalitat Valenciana per als dits exercicis.
  
Esta línia està parcialment cofinançada pel Fons Europeu de Desenvolupament Regional (FEDER).
  
Comporta una ampliació d'1.453.000 euros respecte de la dotació total anterior i del mateix import respecte a la dotació per a l'actual exercici
  
DISPOSICIÓ FINAL ÚNICA
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 3 de setembre de 2002
  
El conseller d'Indústria, Comerç i Energia